કલકત્તાના કેટલાક નવયુવકોએ આ અત્યાચારોની ગંભીરતા પર પ્રકાશ પાડતાં માટે એક નાટક ભજવવાનો નિર્ણય કર્યો. અનેક સન્માનિત અતિથિ અને શિક્ષણવિદ્ નાટક જોવા પધાર્યા. પ્રખર પંડિત ઈશ્ર્વરચંદ્ર વિદ્યાસાગર પણ રંગશાળામાં ઉપસ્થિત હતા. નાટકનો આરંભ થયો. વિવિધ દૃશ્યોના માધ્યમથી નીલસાહેબના અત્યાચાર રજૂ કરવામાં આવ્યા. તમામ લોકો નાટક જોવામાં તલ્લીન હતા. નાટકની રજૂઆત એટલી સહજ હતી કે લોકો એ ભૂલી જ ગયા કે તેઓ નાટક જોઈ રહ્યા છે. તમામ દૃશ્ય વાસ્તવિક લાગી રહ્યાં હતાં. દર્શકોની આંખોમાંથી આંસુ વહેવા લાગ્યાં અને તેમના તરફથી પરસ્પર અવાજ સંભળાવા લાગ્યો, "મારી નાંખ્યો, કસાઈ, નિર્દયી. થોડી તો દયા કરો. અને દર્શકોમાંથી એક તરફથી ગુસ્સાનો સ્વર સંભળાયો : "આનો જીવ લઈને રહીશું, તેને મારીને જ જંપીશું. હજુ આ ધ્વનિ મંચશાળામાં ગુંજી રહ્યો હતો ત્યાં તો ઈશ્ર્વરચંદ્ર વિદ્યાસાગર પણ ભાવુક થઈ ગયા. ક્રોધથી લાલ-પીળા થયેલા ઈશ્ર્વરચંદ્રે પોતાના પગમાંથી ચપ્પલ કાઢીને નીલસાહેબનો અભિનય કરી રહેલા યુવક તરફ ફેંક્યું.